**JELGAVAS PILSĒTAS PAŠVALDĪBAS 2017.GADA 23.FEBRUĀRA**

**SAISTOŠO NOTEIKUMU NR. 17-4**

 **„GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEIKUMI””**

 **PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi tiek izdoti, lai  paplašinātu iespēju saņemt dzīvokļa pabalstu jaunai mērķa grupai - maznodrošinātai ģimenei ar bērniem. Tiek precizēta dzīvokļa pabalsta piešķiršanas kārtība, nosakot, ka dzīvokļa pabalstu piešķir, nepārsniedzot faktiskās izmaksas, kas saistītas ar dzīvojamās telpas lietošanu un 12 (divpadsmit) mēnešus kalendārajā gadā. Pašreiz uz dzīvokļa pabalstu var pretendēt 9 (deviņus) mēnešus kalendārajā gadā.Tiek precizēta terminoloģija pabalstam bārenim un bez vecāku gādības palikušajam bērnam, kurš sasniedzis pilngadību un turpina mācības, nosakot, ka pabalsts tiek piešķirts līdz 24 (divdesmit četru) gadu vecuma sasniegšanai. |
| 2.Projekta nepieciešamības pamatojums | Saistošie noteikumi nepieciešami, lai nodrošinātu maznodrošinātām ģimenēm ar bērniem iespējas saņemt dzīvokļa pabalsta veidus:* 57,00 *euro* (piecdesmit septiņi *euro*) uz trim mēnešiem, ja ģimene dzīvo dzīvoklī, kas nav pieslēgts Jelgavas pilsētas centralizētajai siltumapgādes sistēmai;
* 164,00 *euro* (viens simts sešdesmit četri *euro*)vienu reizi kalendārajā gadā individuālās apkures nodrošināšanai.

Nepieciešams nodrošināt iespēju trūcīgām un maznodrošinātām ģimenēm (personām) saņemt dzīvokļa pabalstu nepārtraukti kalendārā gadā, kas mazinās parādus par dzīvojamās telpas lietošanas apmaksu, precizējot, ka dzīvokļa pabalstu piešķir, nepārsniedzot faktiskās izmaksas, kas saistītas ar dzīvojamās telpas lietošanu.Tiek precizēta terminoloģija pabalstam bārenim un bez vecāku gādības palikušajam bērnam, kurš sasniedzis pilngadību un turpina mācības, nosakot, ka pabalsts tiek piešķirts līdz 24 (divdesmit četru) gadu vecuma sasniegšanai. |
| 3.Informācija par plānoto projekta ietekmi uz pašvaldības budžetu | Saistošo noteikumu realizēšanai tiek plānoti naudas līdzekļi Jelgavas pilsētas pašvaldības iestādes „Jelgavas sociālo lietu pārvalde” (turpmāk – JSLP) 2017.gada budžetā. Tiek prognozēts, ka dzīvokļa pabalsta nodrošināšanai 2017.gadā papildus nepieciešams 84252,00 *euro* (astoņdesmit četri tūkstoši divi simti piecdesmit divi *euro*), tajā skaitā:* 58176,00 *euro* (piecdesmit astoņi tūkstoši viens simts septiņdesmit seši *euro*) (404 (četri simti četras) trūcīgas/maznodrošinātas (personas) un ģimenes bez bērniem X 144,00 e*uro* (viens simts četrdesmit četri *euro*)uz trim mēnešiem);
* 26076,00 *euro* (divdesmit seši tūkstoši septiņdesmit seši *euro*) (164 (viens simts sešdesmit četras) trūcīgas/maznodrošinātas ģimenes ar bērniem X 159,00 *euro* (viens simts piecdesmit deviņi *euro*) uz trim mēnešiem).

Dzīvokļa pabalsta piešķiršanai maznodrošinātām ģimenēm ar bērniem, kuri dzīvo dzīvoklī, kas nav pieslēgts Jelgavas pilsētas centralizētajai siltumapgādes sistēmai, 2017.gadā tiek paredzēts 6200,00 *euro* (seši tūkstoši divi simti *euro*) tajā skaitā:* 4560,00 *euro* (četri tūkstoši pieci simti sešdesmit *euro*) (20 (divdesmit) maznodrošinātas ģimenes ar bērniem X 57,00 *euro* (piecdesmit septiņi *euro*) X 4 reizes kalendārajā gadā);
* 1640,00 *euro* (viens tūkstotis seši simti četrdesmit *euro*) (10 (desmit) maznodrošinātas ģimenes ar bērniem X 164,00 *euro* (viens simts sešdesmit četri *euro*) individuālās apkures nodrošināšanai vienu reizi kalendārajā gadā).
 |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Neietekmē. |
| 5.Informācija par plānoto projekta ietekmi uz administratīvajām procedūrām | Saistošo noteikumu izpildi nodrošinās JSLP un sadarbības partneri. |
| 6.Informācija par konsultācijām ar privātpersonām | Saistošo noteikumu projekts apspriests Jelgavas pilsētas domes Sociālo lietu konsultatīvajā komisijā. |

Jelgavas pilsētas domes priekšsēdētājs A.Rāviņš